Mercedes-Benz O405

Mercedes-Benz O405 je gradski visokopodni i niskopodni autobus koji je proizvodio Mercedes-Benz od 1984. do 2001. Proizvodio se kao nasljednik veoma popularnog O305, te je sam doživio izuzetnu popularnost zbog svoje izdržljivosti i kvalitete. Od 1990. godine je započela proizvodnja niskopodne verzije - O405N. 2001. godine je završena proizvodnja ovog modela, nakon što je naslijeđen modelom Citaro. Modeli O405 - osnovni model, proizvodio se od 1984. do 2001. godine. Dug je 11.580 mm, a visok 3.060 mm. Dvije osovine, 2 ili 3 vrata. O405T - prototipni model solo trolejbusa, napravljen je jedan primjerak i rashodovan 2011. godine u Sarajevu. O405G - zglobni model, proizvodio se od 1984. do 2001. godine. Dug je 17.500 mm, a visok 3.060 mm. Tri osovine, 3 ili 4 vrata. O405GT - zglobni trolejbus koji je napravljen u 200 primjeraka. O405GTD - zglobni duobus - napravljen u 47 primjeraka, dizelski i elektro pogon putem kontakt mreže. O405N - niskopodni model koji se proizvodio od 1990. do 2001. godine. Dug je 11.910 mm, a visok 2.935 mm. Dvije osovine, 2 ili 3 vrata. O405GN - niskopodni zglobni model koji se proizvodio od 1992. do 2001. godine. Dug je 17.900 mm, a visok 2.935 mm. Tri osovine, 3 ili 4 vrata.